UEFA Chempionlar ligasi 2014/2015. UEFA Chempionlar ligasi 2014/2015 UEFA tomonidan oʻtkazilib kelinayotgan, Yevropaning eng kuchli klublari oʻrtasidagi futbol musobaqasining 60-mavsumi hisoblanadi va musobaqa nomi Yevropa chempion klublari kubogi nomidan UEFA Chempionlar ligasi nomiga oʻzgartirilgandan keyin, ushbu nom ostida oʻtkazilayotgan 23-musobaqa hisoblanadi. UEFA Chempionlar ligasi 2014/2015 finali Olmoniyaning Berlin shahridagi Berlin Olimpiya stadionida boʻlib oʻtadi. Real Madrid klubi oʻtgan musobaqa gʻolibi hisoblanadi. Ushbu mavsumda jamoalar ilk bora UEFAning feyr-pley tartibga solish dasturiga boʻysinishadi. Bundan tashqari, 2013-yilning may oyida UEFA Kongressida Gibraltar Futbol Assotsiatsiyasi UEFAning 54-aʼzosi sifatida qabul qilgandan soʻng, ilk bora Gibraltar davlatidan klub ushbu musobaqada ishtirok etdi. Ular 2013 va 2014-yilgi Gibraltar futbol chempionati gʻolibi Lincoln Red Imps klubi uchun ushbu musobaqada bitta joy ajratishdi. 2014-yil 17-iyulda, UEFA favqulodda holatlar hayʼati eʼlon chiqardi, unga koʻra siyosiy notinchlik tufayli Rossiya va Ukraina futbol klublari qurʼa boʻyicha bir biriga qarshi tushmaydigan boʻlishdi. Shuningdek, 2014-yilgi Gʻazo va Isroil majorosi tufayli, Isroil jamoalari uchun har qanday UEFA chempionatlari uchun mezbonlik qilish taqiqlandi. Musobaqaning guruh bosqichi boshidan olingan sariq kartochkalar soni chorak finalgacha amalda boʻladigan boʻldi va yarim finalda bu hisob oʻz kuchini yoʻqotadi. Bundan tashqari, ushbu mavsumda ilk bora oq suyuqlik purkagichdan foydalanildi. Ishtirokchi klublarning taqsimlanishi. UEFAga aʼzo boʻlgan 54ta assotsiatsiyaning 53tasidan jami 77ta klub UEFA Chempionlar ligasi 2014/2015 musobaqasida ishtirok etadi (Lixtenshteyn ichki chempionati yoʻqligi sababli ushbu chempionatga kiritilmadi). UEFA davlatlari koeffitsiyentalariga asoslangan assotsiatsiyalar reytingiga qarab, har bir assotsiatsiyadan qancha klub ishtirok etishi bilgilanadi: Agar UEFA Chempionlar ligasi 2013/2014 gʻolibi oʻzining mamlakatining ichki chempionatlari orqali ushbu chempionatga yoʻllanma ololmasa, ularga unvon egasi sifatida qoʻshimcha imkoniyat beriladi (cheklanishlar tufayli, hech bir assotsiatsiya 4tadan oshiq klub bilan chempionlar ligasida ishtirok etolmaydi, agar unvon egasi 3ta eng yaxshi reytingli assotsiatsiyadan boʻlsa va ichki chempionatida berilgan 4ta oʻrindan joy ololmasa, unvon egasi 4 klubli assotsiatsiyaning 4-klubi sifatida yoʻllanma oladi). Biroq, bu imkoniyat bu safargi chempionatda ishlatilmadi, chunki unvon egasi oʻzining ichki chempionatida ajratilgan oʻrinlarni egallab yoʻllanma oldi. Assotsiatsiya reytingi. 2007-08 yildan 2011-12 yilgacha boʻlgan vaqt oraligʻida Yevropa chempionatlarida koʻrsatgan natijalari boʻyicha hisoblangan UEFA koeffitsiyentlar jadvali yordamida, assotsiatsiyalar UEFA Chempionlar ligasi 2014/2015 uchun oʻrinlarga ajratildi. Taqsimlash. Real Madrid klubi ushbu chempionatga Ispaniya ichki chempionatidan yoʻllanma oldi va guruh bosqichida oʻtgan yilgi musobaqa gʻolibi uchun ajratilgan oʻrin boʻsh qoldi, jadval esa quyidagi koʻrinishda tus oldi. Jamoalar. Qavs ichida ligada oʻtgan mavsumdagi tutgan mavqei koʻrsatilgan (UE: Unvon egasi). Round va qurʼa sanalari. Musobaqa jadvali quyidagicha koʻrinishida (barcha qurʼalar UEFA shtab-kvartirasi joylashgan Shveysariyaning Nyon shahrida boʻlib oʻtdi). 6-iyunda boʻlib oʻtadigan final uchrashuvi, 11-iyunda boshlanadigan Copa América 2015 musobasida qatnashuvchi ushbu chempionatda qatnashayotgan Janubiy Amerikalik futbolchilar uchun qiyinchilik tugʻdirishi mumkin. FIFA xalqaro qonuniga muvofiq, klublarda oʻynovchi futbolchilar xalqaro turnirda ishtirok etadigan boʻlsa, oʻsha turnir boshlanguncha 14 kun klub oʻyinlaridan ozod boʻlishi kerak, agar ushbu qonun kuchga kirsa 6-iyundagi chempionlar ligasi finalida Copa Amerika musobaqasida ishtirok etuvchi janubiy amerikalik futbolchilar qatnashmaydi. Agar futbolchilarga chempionlar ligasi finalida oʻynashga ruhsat berilsa Copa Amerika turniri boshlanguncha 5 kun ichida ular oʻz qitʼalariga borib jamoalariga qoʻshilishadi. Saralash roundlari. Saralash va pley-off roundlarida, jamoalar 2014-yilgi UEFA koeffitsiyentlar jadvali asosida 2 xil tanlangan va tanlanmagan jamoalarga boʻlindi, va keyin jamoalar ikki uchrashuvli uy va safar oʻyinlari orqali saralanadi. Bitta assotsiatsiyadan boʻlgan jamoalar bir biriga qarshi maydonga tushmaydi. 1-oʻtish roundi. Birinchi va ikkinchi saralash roundlari uchun qurʼa tashlash 2014-yilning 23-iyunida boʻlib oʻtdi. Birinchi uchrashuv 2014-yilning 1 va 2-iyulida hamda ikkinchi javob uchrashuvi oʻsha yilning 8-iyulida boʻlib oʻtdi. 2-oʻtish roundi. Birinchi uchrashuv 2014-yil 15-16 iyulda va ikkinchi uchrashuv oʻsha yilning 22-23 iyulida boʻlib oʻtdi. 3-oʻtish roundi. Uchinchi oʻtish roundi ikki qismga ajratiladi: biri chempionlar va ikkinchisi chempion boʻlmaganlar. Yuqazgan jamoalar UEFA Yevropa ligasi 2014/2015 pley-off roundida yurishini davom ettiradi. Uchinchi round uchun qurʼa tashlash 2014-yilning 18-iyulida boʻlib oʻtdi. Birinchi uchrashuv 2014-yilning 29 va 30-iyul kunlari, ikkinchi uchrashuv oʻsha yilning 5 va 6-avgust kunlari boʻlib oʻtdi. !colspan=6|Chempionlar yoʻnalishi !colspan=6|Liga yoʻnalishi Pley-off roundi. Pley-off roundi ikki qismga ajratiladi: biri chempionlar va ikkinchisi chempion boʻlmaganlar. Chempion boʻlmaganlar UEFA Yevropa ligasi 2014/2015 guruh bosqichida yurishini davom ettiradi. Pley-off roundi uchun qurʼa tashlash 2014-yilning 8-avgustida boʻlib oʻtdi. Birinchi uchrashuv 2014-yilning 19 va 20-avgust kunlari, ikkinchi uchrashuv oʻsha yilning 26 va 27-avgust kunlari boʻlib oʻtdi. !colspan=6|Chempionlar yoʻnalishi !colspan=6|Liga yoʻnalishi Guruh bosqichi. Guruh bosqichi uchun qurʼa tashlash marosimi 2014-yil 28-avgustda Monakoda boʻlib oʻtdi. 2014-yilgi UEFA koeffitsiyentlar jadvaliga binoan 32ta klub 4ta savatchaga joylashtirildi, oʻtgan chempionat gʻolibi Real Madrid unvon sohibi sifatida, bevosita 1-savatchaga joylashtirildi. Ular 4tadan 8ta guruhga qurʼa yordamida ajratiladi va bitta assotsiatsiyadan boʻlgan jamoalar bir guruhga tushmaydi. Har bir guruhda, jamoalar bir biri bilan ikki martadan oʻynaydi yani safar va uy uchrashuvlari sistemasida. Guruh bosqichi tur oʻyinlari 2014-yilning 16-17 sentabr, 30-sentabr va 1-oktabr, 21-22 oktabr, 4-5 noyabr, 25-26 noyabr hamda 9-10 dekabr kunlari boʻlib oʻtadi. Har bir guruhning 1 va 2-oʻrinlari nimchorak finalga yoʻllanma oladi, guruhlarda 3-oʻrinni olgan jamoalar Yevropa ligasi 1/32 finaliga tushadi va ushbu musobaqada ham omadlarini sinash uchun imkoniyat boʻladi. Ushbu guruh bosqichida, jami 18ta assotsiatsiyadan klublar ishtirok etdi, Ludogorets Razgrad va Malmö FF klublari guruh bahslarida ilk debyutini oʻtkazdi. Guruh bosqichiga chiqqan jamoalar, shuningdek, 19 yoshgacha boʻlgan UEFA Yoshlar ligasi 2014/2015 musobqasida qatnashish huquqini ham qoʻlga kiritadilar. "Agar guruh bosqichida jamoalar kuchlari teng kelsa, taybreykda qanday qilib gʻolib jamoani aniqlashni koʻring." Pley-off bosqichi. Pley-off bosqichida, jamoalar ikkita uchrashuv oʻtkazadilar (uy va safar uchrashuvlari), faqat final bundan mustasno. Har bir round uchun qurʼa mexanizmi quyidagicha: Sxema. Nimchorak final. Qur'a tashlash marosimi 2014-yil 15-dekabr kuni bo′lib o′tdi. Nimchorak final 1-uchrashuvlari 2015-yilning 17, 18, 24 va 25-fevral kunlari boʻlib oʻtadi va 2-uchrashuv oʻsha yilning 10, 11, 17 va 18-mart kunlari boʻlib oʻtadi. Chorak final. Qurʼa tashlash marosimi 2015-yilning 20-martidqa boʻlib oʻtdi. Birinchi uchrashuvlar 2015-yilning 14 va 15-aprel kunlari, ikkinchi javob uchrashuvlari esa oʻsha yilning 21 va 22-aprel kunlari boʻlib oʻtadi. Yarim final. Yarim final va final oʻyinlariga 2015-yilning 24-aprelida qurʼa tashlandi. Yarim finalning 1-uchrashuvi 2015-yilning 5 va 6-may kunlari, hamda, 2-javob ucrashuvlari oʻsha yilning 12 va 13-may kunlari boʻlib oʻtadi. Toʻpurarlar. Saralash va pley-off roundlaridagi gollar hisobga olinmaydi.